**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Likumprojekts |
| 2. | Dokumenta nosaukums | “Grozījumi Elektroenerģijas tirgus likumā” |
| 3. | Politikas joma un nozare vai teritorija | Industrijas un pakalpojumu politika |
| 4. | Dokumenta mērķgrupas | Elektroenerģijas galalietotāji, ražotāji, tirgotāji, sistēmas operatori. |
| 5. | Dokumenta mērķis un sākotnēji identificētās problēmas būtība | Likumprojekta mērķis ir pārņemt divu Eiropas Savienības (turpmāk – ES) tiesību aktu nosacījumus – Eiropas Parlamenta un Padomes 2019.gada 5.jūnija direktīvu Nr.2019/944 par kopīgiem noteikumiem attiecībā uz elektroenerģijas iekšējo tirgu un ar ko groza Direktīvu 2012/27/ES (turpmāk – Direktīva 2019/944), kā arī Eiropas Parlamenta un Padomes 2018.gada 11.decembra direktīvu (ES) 2018/2001 par no atjaunojamajiem energoresursiem iegūtas enerģijas izmantošanas veicināšanu (turpmāk – Direktīva (ES) 2018/2001), primāri ieviešot jaunu regulējumu attiecībā uz elektroenerģiju, ko galalietotājs pats saražo savām vajadzībām un sniedzot šim galalietotājam plašākas iespējas elektroenerģiju ražot ne tikai objektā, kurā tā tiek patērēta, bet arī distancēti, kā arī rodot iespēju savstarpēji dalīties ar pašu saražoto elektroenerģiju.  Vienlaikus likumprojekts paredz pilnveidot esošo regulējumu attiecībā uz elektroenerģijas tirgu, aktualizējot novecojušās un situācijai neatbilstošās normas. Papildus likumprojektā ietvertas normas, kas ļaus elektroenerģijas pārvades sistēmas operatoram ieviest pārrobežu pārvades tarifu elektroenerģijas tirdzniecībā ar trešajām valstīm. Vienlaikus likumprojekts paredz izcelsmes apliecinājumu par saražotās elektroenerģijas daudzumu (turpmāk – izcelsmes apliecinājums) izsniegšanas procesa regulējuma pilnveidošanu, kā arī elektroenerģijas neto norēķinu sistēmas (turpmāk – neto sistēma) pilnveidošanu. |
| 6. | Dokumenta izstrādes laiks un plānotā virzība | Likumprojektu plānots izsludināts valsts sekretāru sanāksmē 2021.gada maijā. |
| 7. | Dokumenti | 1) Likumprojekts “Grozījumi Elektroenerģijas tirgus likumā” uz 21 lpp. (datne: “EMlik\_180321\_ETL.docx”);  2) Likumprojekta “Grozījumi Elektroenerģijas tirgus likumā” sākotnējās ietekmes novērtējuma ziņojums (anotācija) uz 21 lpp. (datne: “EManot\_180321\_ETL.docx”). |
| 8. | Sabiedrības pārstāvju iespējas līdzdarboties | Sabiedrības pārstāvjiem tiek nodrošināta iespēja sniegt rakstisku viedokli atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 punktam. |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par likumprojektu līdz 2021. gada 2.aprīlim. |
| 10. | Cita informācija | Nav |
| 11. | Atbildīgā amatpersona | Līga Rozentāle, Enerģijas tirgus un infrastruktūras departamenta direktora vietniece, [Liga.Rozentale@em.gov.lv](mailto:Liga.Rozentale@em.gov.lv) |